|  |  |
| --- | --- |
| Numri i lëndës: | 2018:022234 |
| Datë: | 21.01.2020 |
| Numri i dokumentit: | 00774020 |

**P.nr. 364/18**

**NË EMËR TË POPULLIT**

**GJYKATA THEMELORE NË PEJË-DEPARTAMENTI I PËRGJITHSHËM,** me gjyqtarin Shaqë Curri, me pjesëmarrjen e bashkëpunëtores profesionale Selvane Bukleta, në çështjen penale kundër të pandehurit, B K, për shkak të veprës penale lëndim i lehte trupor nga neni 188 par. 1 nen par. 1.4 të KPRK-së, e sipas aktakuzës së Prokurorisë Themelorë në Pejë, PP/II.nr.699/18, të dt. 29.05.2018, pas mbajtjes së shqyrtimit fillestar, të dt. 13.01.2020, në prezencë të Prokurorit të shtetit Astrit Gashi, të pandehurit B K, në të njëjtën ditë mori dhe shpalli publikisht, ndërsa me dt.21.01.2020, përpiloi këtë:

**A K T GJ Y K I M**

I pandehuri

**B K, i biri i Q dhe nënës N, e gjinisë M, i lindur me dt. ..., në D, rr.” ...” nr. ...., identifikohet në bazë të lnj.nr. personal ..., ka te kryer e mesme, me profesion pronar i kafiterisë “B”, i martuar, baba i katër fëmijëve, i gjendjes së dobët ekonomike, me nr. tel. ..., shqiptar, shtetas i R. së Kosovës, mbrohet në liri.**

**ËSHTË FAJTOR**

**Për shkak se:**

* Me dt. 31.03.2018, rreth orës 05:00 në kafi terinë “...” ne fsh. R K- Pejë, me dashje i shkakton lëndime te lehta trupore te dëmtuarës H T, ne atë mënyrë qe natën kritike pas një fjalosje te atëçastshme qe kane pasur ndërmjet vete, pasi qe kamerieret nuk kishin bere evidentimin e pijeve te te dëmtuarës , e cila punon ne lokalin e cekur me larte, ne te cilin i pandehuri është pronar , e pasi nuk mund te barazohej, e kur e dëmtuara thotë se me nuk vij ne pune, i pandehuri fillon ta godas te njëjtën me grushta ne pjese te ndryshme te trupit, me ç ‘rast e dëmtuara ka pësuar dëmtime trupore,

-me çka ka kryer veprën penale te sulmit nga neni 188 par. 1 nen par. 1.4 të KPRK-së të KPRK-së.

Andaj, gjykata konform nenit 7, 41,41, 43, 46, 73, 74, 75 par.1, nën par. 1.3,nenit 188 par. 1 nen par. 1.4 te KPRK-së, dhe nenit 365 të KPP-së, të pandehurin:

**E G J Y K O N**

**Dënimi me gjobë në shumë prej 250 (dyqind e pesëdhjetë) euro**, të cilin dënim obligohet që ta paguajë në afat prej 3 (tre) muajsh, pas plotfuqishmërisë se aktgjykimit.

Nëse i pandehuri nuk e paguan dënimin me gjobë të cekur si më lartë brenda afatit të caktuar, atëherë dënimi me gjobë do ti shndërrohet në dënim me burg, ku një ditë burg do ti llogaritet 20 euro.

I pandehuri obligohet në pagimin e paushallit gjyqësor shumen prej 20 (njëzetë) euro, në afat prej 30 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 (tridhjet) euro, në afat prej 30 ditësh pas plotfuqishmërisë së këtij aktgjykimi.

Pala e dëmtuara, H T nga R. Shqipërisë me banim në hotel “L” në P, për realizimin e kërkesës pasurore juridike udhëzohen në kontest civil.

**A r s y e t i m**

Prokuroria Themelore në Pejë-Departamenti i Përgjithshëm, ka ngrit aktakuzë PP/II.nr. 699/18, të dt. 29.05.2018, kundër të pandehurit B K, për shkak të veprës penale lëndim i lehte trupor nga neni 188 par. 1 nen par. 1.4 të KPRK-së.

Konform nenit 245 të KPP-së me dt. 13.01.2020, është mbajtur seanca e shqyrtimit fillestar ku prezent ishin prokurori i shtetit dhe i pandehuri.

Gjykata konform dispozitave te nenit 246 par. 1, të KPP-së, e ka udhëzuar të pandehurin me të drejtat e tij, ku në këtë rast i pandehuri deklaroi se i ka kuptuar këto të drejta dhe ka shtuar se për mbrojtës nuk ka nevojë.

Pas leximit të aktakuzës, nga Prokurori i Shtetit, gjyqtari i vetëm gjykues, pasi që është bindur se i pandehuri e ka kuptuar aktakuzën, i ka dhënë mundësi të pandehurit qe të deklarohet për pranimin ose mospranimin e fajësisë, duke e njoftuar për rëndësinë dhe pasojat e pranimit të fajësisë.

I pandehuri e ka pranuar fajësinë për veprën penale e cila i vihet në barrë, ka shprehur pendim për veprën e kryer dhe ka premtuar se në të ardhmen nuk do të përsëris vepër tjetër penale.

Prokurori i shtetit është pajtuar me pranimin e fajësisë nga ana e të pandehurit nga se shihet së është në përputhje me shkresat e lëndës.

Gjyqtari i vetëm gjykues, është i bindur, se pranimi i fajësisë nga ana e të pandehurit është bërë konform dispozitave të nenit 246 dhe 248 par 1 të KPP-së, pasi qe i pandehuri e kupton natyrën dhe pasojat e pranimit të fajit, pranimi i fajit mbështetet në faktet e çështjes dhe provat në të cilat edhe mbështet aktakuza siç janë: raporti i policit Osman Goçi i datës 31.03.2018, raporti i policeve Malë Morina, Ragip Mulaj dhe fatmire Iberdemaj i datës 31.03.2018, deklarata e te dëmtuarës e dhënë ne polici me date 17.04.2018, deklarata e te pandehurit e dhënë ne polici ne date 03.04.2018, raporti mjekësor me nr. 5057/18 dt. 31.03.2018 lëshuar nga Spitali Regjional Pejë, akt ekspertimi mjeko-ligjor dt. 11.05.2018 i kryer nga Dr. Flamur Dylhasi si dhe shkresat tjera te lendes, pastaj aktakuza nuk përmban asnjë shkelje të qartë ligjore, ose gabim faktik, prandaj gjykata konform nenit 248 par 4 të KPP-së, ka pranuar pranimin e fajësisë nga i pandehuri.

Me faktet e ofruara, si dhe pranimin e fajësisë nga ana e të pandehurit është vërtetuar gjendja faktike si në dispozitiv te aktgjykimit. Nga gjendja e vërtetuar faktike si është përshkruar në dispozitiv të aktakuzës, pa dyshim rrjedh se në veprimet e të pandehurit B K qëndrojnë të gjitha elementet e veprës penale, lëndim i lehte trupor nga neni 188 par. 1 nen par. 1.4 të KPRK-së.

Gjykata nuk gjeti rrethana që përjashtojnë ndjekjen penale apo përgjegjësinë penale të pandehurit dhe i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe rënduese në kuptim të nenit 73 par.1 të KPRK-së. Kështu si rrethana lehtësuese për të pandehurin, gjykata mori sjelljen korrekte në gjykatë, pranimin e fajësisë, sinqeritetin deklarues, pendimin për veprën e kryer, faktin se më par nuk ka qene i dënuar si dhe premtimin se në te ardhmen nuk do te kryej vepra penale, ndërsa rrethana rënduese ndaj të pandehurit gjykata nuk gjeti.

Sipas bindjes së gjyqtarit, dënimi i shqiptuar, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të pandehurit. Gjyqtari i vetëm gjykues, gjithashtu ka konstatuar se me këto dënime mund të arrihet edhe qëllimi i dënimit, nga neni 41 i KPRK, i cili konsiston në parandalimin e të pandehurit nga kryerja e veprave penale në të ardhmen dhe të bëjë rehabilitimin e tij; të parandalojë personat e tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcimin e detyrimit për respektimin e ligjit.

Duke u bazuar ne nenin 450 par. 1 dhe 2 nën par. 2.6 dhe 2.7 të KPP-se, gjykata ka përcaktuar paushallin gjyqësor në shumë prej 20 euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Konform nenit 463 par. 2 të KPP-së, për realizimin e kërkesës pasurore juridike të dëmtuarën e udhëzoi në kontest civil.

Nga arsyet e cekura më lartë konform nenit 365 të KPP-së, është vendosur si në dispozitiv të këtij aktgjykimi, ndërsa konform nenit 370 të KPP-së, gjykata përpiloj këtë aktgjykim.

**GJYKATA THEMELORE NË PEJË-DEPARTAMENTI I PËRGJITHSHËM,**

**P.nr.364/18 dt. 21.01.2020**

**Bashkëpunëtore profesionale GJ Y Q T A R I**

Selvane Bukleta Shaqë Curri

**KËSHILLA JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.